**Сүйіспеншілік тілінде сөйлеуді бастаңыз**

***«Сонымен сенім, үміт, сүйіспеншілік:***

***Осы үшеуі әрқашан да қалады.***

***Ал солардың ішінде сүйіспеншілік***

***Мәңгі бақи ең бастысы болады.»***

***(Қорынттықт. 1-хат 13:13)***

Мен көршімнің үйіне барғанымда есіктегі жаңадан боялған бір тақтайшаны көріп таң қалдым. Жоқ, жұқпалы ауру туралы ескертетін карантиндік белгі емес. Онда жай ғана «Бұл үйде барлығы сүйіспеншілік тілінде сөйлейді!» деп жазылған еді. Қонақтар мен достарының сүйіспеншілік тілінде сөйлеуін қалаған бұл үй қандай екенін білгім келіп, таң қалдым.

Сөйтіп, сол жерде тұратын жас жұбайлармен танысқанда, олар маған осындай ұстанымға қалай келгенін айтып берді. Шындығында, бірнеше жыл бұрын бұл ерлі-зайыптылар ішімдіктің, есірткінің және ауыр сөздердің кесірінен болған ұрыс керістер үшін ажырасуға жақын болған екен. Бірақ, бір күні олардың көршісі оларды Киелі кітап оқу сабағына қатысуға шақырған екен. Бұған дейін олар Киелі кітаптан басқа барлық жерлерге барып, неше түрлі кітаптарды оқып, неше түрле психологтарға барып көрген болатын. Сондықтан, олар: «Неліктен Киелі кітап деп аталатын басқа бір кітапты оқып көрмеске?» деп ойлады.

Басында күмәнмен қараған олар Киелі кітап деп аталатын кітаптың тілі шын мәнінде сүйіспеншіліктің тілі екенін, Құдайдың барлық адамға сүйіспеншілікпен қарайтынын біле бастады. Біраз уақыттан кейін олар Иса Мәсіхті қабылдап, Оны өз өмірлеріне шақырған кезде олардың өмірі мен үйі өзгереді. Олар енді жаңа тілді – сүйіспеншілік тілін үйренді. Олар сондай-ақ Пауылдың Қорынттықтарға жазған сөздерінің рас екенін түсінді: «Сонымен, біреу Мәсіхпен тығыз байланыста болса, сол — жаңадан жаратылған адам. Ескі өмірі өтіп кетіп, міне, жаңасы пайда болды!». (Қорынттықтарға 2-хат 5:17).